钦定古今图书集成/明伦汇编/闺媛典/第048卷 > 王士明妻李氏
## 钦定古今图书集成/明伦汇编/闺媛典/第048卷 > 王士明妻李氏

按《元史列女传》：王士明妻李氏，名赛儿，房山人。至正
二十五年，竹贞军至县，李氏及其女李家奴皆被执。
士明随至军，军怒逐之，李氏谓其女曰：“‘汝父既为军
所逐，吾与汝必不得脱，与其受辱，不若死’。女曰：‘母先
杀我’。”李氏即以军所遗镮刀杀其女，遂自杀。竹贞闻
之，为葬祭，仍书其门曰：“王士明妻李氏贞节之门。”有
司上其事，为树碑焉。